stanford-oval/wikipedia huggingface dataset:
Kauhajoki (joki)

| Kauhajoki |
| --- | --- |
 Kauhajoki Kivikatsomon kosken kohdalla Kauhajoella.
Alkulähde:  Lauhanvuori, Kauhajoki ja Isojoki
Laskupaikka:  Kyrönjoen pääuoma, Kurikka
Maat:  Suomi
Pituus:  73 km
Valuma-alue:  Kyrönjoen vesistöalue km²
Kauhajoki (myös Hyypänjoki) on Kauhajoella ja Kurikassa virtaava 73 kilometriä pitkä joki. Joki on yksi Kyrönjoen kolmesta päähaarasta Seinäjoen ja Jalasjoen ohella. Joki kuuluu Kauhajoen vesistöalueeseen ja Kauhajoen valuma-alueeseen. Kauhajoen alkulähteet sijaitsevat Lauhanvuoren alueella Kauhajoen ja Isojoen rajalla. Ylempänä Kauhajoki tunnetaan nimellä Hyypänjoki. Kauhajoen kaupungin keskustan jälkeen, Aronkylässä Kauhajokeen yhtyvät Kainastonjoki ja Ikkelänjoki. Kauhajoen ja Jalasjoen yhtyessä Kurikassa, alkaa varsinainen Kyrönjoen pääuoma.
Kyrönjoen pääuoman vedestä poiketen Kauhajoen vesi ei ole yhtä tummaa. Veden happamuus pysyy tavallisesti välillä 5,5–7,5. Joessa on tavattu haukia, ahvenia, pikkunahkiaisia, kivisimppuja, mateita ja purotaimenia. Jokeen on lisäksi istutettu purotaimenia. Kauhajoella harjoitetaan muun muassa perho- ja uistinkalastusta.
Viime vuosien aikana Kauhajoen keskustassa ja Hyypänjokilaaksossa on havaittu joen kasvavan umpeen, veden virtaaman olevan olematonta ja kortteikot ovat lisääntyneet. Syitä tähän on monia, mutta esimerkiksi patojen vaikutus, kuivat kesät sekä ojitukset ovat oleellisimpia. Myös Hyypässä sijaitsevan Pahalähteen vedenotto on yksi mahdollinen syy. Kesäisin Hyypänjokilaaksossa joessa on alkanut olla vettä vain hyvin vähän vedenoton alettua. Lisäksi virtaamasuuntaa ei aina edes voi havaita. Myös joenuoma on pienentynyt ja haukia on saapunut taimenten asuinsijoille.
Aiheesta muualla

Kuvia tai muita tiedostoja aiheesta Kauhajoki (joki) Wikimedia Commonsissa
Kauppakeskus Kallentori

| Kallentori |
| --- | --- |

Sijainti:  Kokkola
Koordinaatit:  63.8375°N, 23.1415°E
Avattu:  1991
Omistaja:  Osuuskauppa KPO
Pysäköintipaikkoja:  300
Kauppakeskus Kallentori on kokkolalainen kauppakeskus. Kallentori sijaitsee Tehtaankadun päädyssä Kokkolan keskustassa. Kokkolan K-Supermarket on Kallentorin naapurissa. Kallentorilla on maanalainen pysäköintihalli, jossa on yli 100 autopaikkaa. Kallentorilla palvelee S-market, Harjun Puffetti, senioreiden terveyspiste, apteekki, röntgen, Foto Jakobsson ja TE-palvelut. Ennen kauppakeskuksessa oli Minimani.
Kauhajoen rautatieasema

Kauhajoen rautatieasema (lyh. Kji) on rautatieliikennepaikka Suomen rataverkkoon kuuluvalla rataosalla Seinäjoki–Kaskinen. Thure Hellströmin suunnittelema jugendtyylinen asema sijaitsee Kauhajoen Aronkylässä. Ensimmäinen juna saapui Kauhajoelle 22. heinäkuuta 1911, joskin virallisesti asema avattiin vasta 1. elokuuta 1913. Rautatieaseman ja kantatie 67 alituksen jälkeen etelälounaaseen kulkeva rata kääntyy noin 90° länsiluoteeseen kohti Teuvaa.
Henkilöliikenteen pysähdykset Kauhajoella loppuivat kuten muiltakin rataosan asemilta toukokuussa 1968. Kauhajoen aseman miehitys lopetettiin Suupohjan radan väliasemista viimeisenä vuonna 1999.  Tavaraliikenne loppui vuonna 2002, puutavaranosturi purettiin pian tämän jälkeen ja itse ratapiha koki saman kohtalon vuonna 2006. Asemarakennus on nykyisin yksityisomistuksessa.
Keskinenriipi

| Keskinenriipi |
| --- | --- |
Valtiot:  Suomi
Paikkakunta:  Pello
Koordinaatit:  66°45′11″N, 24°38′14″E
Vesistöalue ja valuma-alueen tietoja
Laskujoki:  oja Ylinenriiviin 
Järvinumero:  67.963.1.005
Mittaustietoja
Pinnankorkeus:  136,3 m  
Rantaviiva:  1,292 km  
Pinta-ala:  5,243 ha  
Saaria:  ei saaria 
 fiKeskinenriipi 
Keskinenriipi  on Lapissa Pellossa Lampsijärven kylän lähellä sijaitseva järvi.
Maantietoa

Järven pinta-ala on 5,2 hehtaaria, se on 600 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,3 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Kavantojärven alueeseen (67.963) se kuuluu. Järven vedenpinnan korkeus on 136,3 metriä mpy.
Lucía Pérez

Lucía Pérez Vizcaíno (s. 5. heinäkuuta 1985, O Incio, Galicia, Espanja) on espanjalainen laulaja. Hän edusti kotimaataan vuoden 2011 eurovision laulukilpailussa kappaleella Que me quiten lo bailao.
Diskografia > Albumit

| Vuosi | Otsikko |
| --- | --- |

2003: Amores y amores
2006: El tiempo dirá...
2009: Volar por los tejados
2010: Dígocho en galego
2011: Cruzo los dedos
Aiheesta muualla

luciaperez.net
Kevin Rooney

| Kevin Rooney |
| --- | --- |

Henkilötiedot
Syntynyt: 21. toukokuuta 1993 (ikä 31) Canton, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  86 kg
Seura
Seura (P):  Calgary Flames
Sarja:  NHL
Nyk. seura:  Calgary Wranglers (AHL)
Pelinumero:  21
Pelaajaura
Pääsarjaura:  2016–
Aik. seurat:  Albany Devils (AHL) New Jersey Devils (NHL) Binghamton Devils (AHL) New York Rangers (NHL)
Kevin Rooney (s. 21. toukokuuta 1993) on yhdysvaltalainen jääkiekkoilija, joka pelaa NHL-seura Calgary Flamesin organisaatiossa.
Maaliskuussa 2024 Rooney teki Flamesin kanssa yksivuotisen ja 1,3 miljoonan dollarin arvoisen jatkosopimuksen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kevin Rooney (ice hockey)
Kauppakeskus Kaisa

Kauppakeskuksen Kaisaniemenkadun puoleinen sisäänkäynti kesällä 2006.
Kauppakeskus Kaisa oli Helsingin Kaisaniemenkadun varrella 1990–2000-luvulla sijainnut kauppakeskus. Kauppakeskus Kaisa toimi konkurssin tehneen Pukevan tavaratalon tiloissa, kunnes se lopetettiin helmikuussa 2010. Rakennus purettiin ja sen tilalle rakennettiin Helsingin yliopiston uusi kirjastorakennus, Kaisa-talo, joka aloitti toimintansa vuonna 2012.
Kauppakeskuksesta oli yhteys Kaisaniemen metroasemalle (nyk. Helsingin yliopiston metroasema)  ja sen suurimpia liikkeitä olivat Kodin Ykkönen ja K-Market Kaisa.
Historia

Kaisaniemenkatu 5:n paikalla sijaitsi alun perin Helsingin kaupungin teurastamo, joka rakennettiin 1700-luvulla terveyssyistä silloisen rakennetun kaupunkialueen ulkopuolelle lähelle Kluuvinlahden rantaa. Rakennus purettiin 1927. Paikalle valmistui seuraavana vuonna Martti Välikankaan suunnittelema punatiilinen asuintalo. Kauppaneuvos Ruben Jaarin 1930-luvulla perustama, vaatekauppaan erikoistunut Pukeva (alun perin Kappa-Keskus) toimi paikalla perustamisestaan aina 1990-luvun laman aikana tapahtuneeseen konkurssiinsa asti.
Kaisaniemenkatu 5:n talo purettiin 1970 ja sen tilalle valmistui Toivo Korhosen suunnittelema Pukevan uusi rakennus 1973. Siinä ei alun perin ollut lainkaan varsinaista julkisivua, ainoastaan rakennuksen korkuinen alumiinisäleikkö, johon kiinnitettiin mainoksia. Kokonaisuuteen kuului myös korttelin vastakkaisella puolella Fabianinkadulla ollut pysäköintitalo. Se valmistui myös 1973. Pukevaa laajennettiin purkamalla 1980-luvun alussa sen vieressä osoitteessa Vuorikatu 7 sijainnut, Väinö Leinon suunnittelema ja 1911 valmistunut jugend-talo. Korhosen suunnittelema laajennusosa valmistui 1984. Pukevan konkurssin jälkeen Eläke-Sampo osti kiinteistön, johon asettui Kauppakeskus Kaisa. Arkkitehti Martti Parpala suunnitteli Kaisaniemenkadun ja Vuorikadun taloille 1990-luvun puolivälissä uuden, yhtenäisen julkisivun. Kaikki kolme rakennusta purettiin 2010.
Livin’ for the Weekend: The Anthology

| Livin’ for the Weekend: The Anthology Triumph |
| --- | --- | --- |

Kokoelmalevyn tiedot
 Julkaistu: 10. toukokuuta 2005
 Tyylilaji: hard rock
 Kesto: 47.26
 Levy-yhtiö: Castle
Triumphin muut julkaisut
| A Night of Triumph 2004 | Livin’ for the Weekend: The Anthology 2005 | Extended Versions: Triumph 2006 |
Livin’ for the Weekend: The Anthology on kanadalaisen hard rock -yhtyeen Triumphin kokoelma-albumi vuodelta 2005. Laajimman Triumphin koskaan julkaiseman kokoelman kaksi CD:tä sisältävät materiaalia lähes kaikilta yhtyeen albumeilta sekä aiemmin julkaisemattoman coverkappaleen ”Love Hurts” ja kaksi kappaletta heidän vuoden 1983 US Festival -konsertistaan, joka julkaistiin 2003 nimellä Live at the US Festival. Kokoelma koostuu kahdesta levystä. Ensimmäinen levy sisältää kappaleet 1.–13. ja toinen kappaleet 14.–28.
Kappaleet

24 Hours a Day – 4.25
Street Fighter – 6.30
Blinding Light Snow / Moonchild – 8.41
Takes Time – 3.47
Medley: New York City Streets, Pt. 1/ Pt. 2 – 7.51
Rocky Mountain Way – 4.06
Lay It on the Line – 4.04
Hold On – 6.03
I Live for the Weekend – 5.17
I Can Survive – 3.59
Fool for Your Love – 4.29
Allied Forces E – 5.05
Fight the Good Fight – 6.30
Magic Power – 4.54
Too Much Thinking – 5.38
When the Lights Go Down – 5.05
Follow Your Heart – 3.34
Spellbound – 3.57 (live)
Mind Games – 4.47
Tears in the Rain – 3.54
Somebody’s Out There – 4.05
Just One Night – 3.40
Never Say Never – 3.37
Headed for Nowhere – 6.07
Carry on the Flame – 5.15
Long Time Gone – 5.14
Never Surrender – 6.38 (live)
Love Hurts – 4.38
Kokoonpano

Rik Emmett – kitara, laulu
Gil Moore – rummut, laulu
Mike Levine – bassokitara, koskettimet
Arvostelut

AllMusic:
Aiheesta muualla

Livin’ for the Weekend: Anthology discogs.com -sivustolla (englanniksi)
Kauppakeskus Kaari

| Kauppakeskus Kaari |
| --- | --- |

Sijainti:  Kannelmäki, Helsinki
Avattu:  17. lokakuuta 2013
Omistaja:  Kannelmäen Kauppakeskus Lower Holding Oy
Liikkeiden määrä:  77
Kerrospinta-ala:  46 500 m²
Kerrosten määrä:  3
Kävijämäärä:  6,8 Milj. (2020)
Vuosimyynti:  257 Milj. euroa (2021)
Pysäköintipaikkoja:  1 500
Kotisivu
Kauppakeskus Kaari on Helsingin Kannelmäkeen Kehä I:n ja Hämeenlinnanväylän varteen 17. lokakuuta 2013 avautunut kauppakeskus. Kauppakeskuksen rakennutti HOK-Elanto. Kauppakeskuksen omistaa ruotsalainen kiinteistösijoitusyhtiö Niam.
Kaari on pääkaupunkiseudun viidenneksi ja Suomen yhdeksänneksi suurin kauppakeskus. Vuosittaiseksi tavoitteeksi on asetettu 6,5 miljoonaa kävijää. Kaari sijaitsee keskeisellä paikalla Kehä I:n ja Hämeenlinnan väylän varrella. Alle viiden kilometrin säteellä asuu noin 205 000 asukasta, ja Kannelmäki on pääkaupunkiseudun työmatkaliikenteen vilkas solmukohta.
Kaaren liikeala on 46 500 neliömetriä ja kokonaispinta-ala 101 000 neliömetriä. Suurimman liikkeen Prisman lisäksi Kaaressa on noin 80 erikoisliikettä, Sokos-tavaratalo ja Kaaren Ravintolamaailma, jossa suurin osa kauppakeskuksen ravintoloista sijaitsee. Kauppakeskuksen yhteydessä on parkkialueet 600 polkupyörälle ja 1 700 autolle. Sähköautoille on varattu 25 Plugit-latauspaikkaa sekä Abc suurteholatausasema.
Nykyisen kauppakeskuksen paikalla sijaitsi aikaisemmin vuonna 1973 avattu Eka-market, josta myöhemmin tuli Maxi ja lopulta vuonna 2004 Kannelmäen Prisma. Helmikuussa 2007 Prisman toiminnot siirrettiin rakennuksen kaksikerroksiseen osaan, ja vanhan rakennuksen purkutoimet aloitettiin kesällä 2007. Ensimmäinen osa uudisrakennusta otettiin käyttöön keväällä 2009, minkä jälkeen loputkin vanhasta rakennuksesta purettiin. Uuden kauppa­keskuksen valmistuminen syksyllä 2013 korosti Kannel­mäen asemaa Länsi-Helsingin aluekeskuksena.
Aiheesta muualla

Kauppakeskus Kaaren internet-sivut
HOK-Elannon tiedote 22.11.2012
http://www.prometheuspartners.fi/kaaren-kauppakeskusjohtaminen-prometheus-partnersille/
Kasarikeikka

Kasarikeikka (Do Over) on Kenny Schwartzin ja Rick Wienerin luoma televisiosarja vuodelta 2002. Se on idealtaan hyvin samanlainen kuin That Was Then.
Juoni

Joel Larsen, 34-vuotias mies, saa mahdollisuuden muuttaa elämäänsä joutuessaan onnettomuuteen, joka siirtää hänet takaisin vuoteen 1981.
Näyttelijät

Penn Badgley - Joel Larsen
Angela Goethals - Cheryl Larsen
Josh Wise - Pat Brody
Natasha Melnick - Isabelle Meyers
Michael Milhoan - Bill Larsen
Gigi Rice - Karen Larsen
Aiheesta muualla

Kasarikeikka Internet Movie Databasessa
Kevin Ross

| Kevin Ross |
| --- | --- |
 Ross 2011.
Henkilötiedot
Syntynyt: 27. heinäkuuta 1980 (ikä 44) Reading, Pennsylvania
Kansalaisuus:   Yhdysvallat
Potkunyrkkeilijä
Lempinimi:  The Soul Assassin
Aktiivisena:  2003–
Pituus:  178 cm
Paino:  66 kg
Kätisyys:  oikea
Seura(t):  Throwdown Training Cente Combat Sports Academy
Tilastot
Ottelut:  59
Voitot:  45
– tyrmäyksellä:  14
Tappiot:  14
Aiheesta muualla
www.kevinthesoulassassinross.com
Kevin Ross (s. 27. heinäkuuta 1980 Reading, Pennsylvania) on yhdysvaltalainen thainyrkkeilijä. Hän on entinen WBC Muaythain välisarjan Yhdysvaltain mestari ja ylemmän kevytsarjan kansainvälinen mestari. Ross voitti myös Bellator Kickboxingin höyhensarjan mestaruuden.
Keuruun paloasema

Keski-Suomen pelastuslaitoksen Keuruun paloasema toimii Keuruulla osoitteessa Tervantie 13. Paloaseman omistaa Keuruun kaupunki. Paloasemalla on 3-4 hengen välitön lähtövalmius arkisin virka-aikana. Lisäksi Keuruulla toimii myös sopimuspalokunta, Keuruun Kaupungin VPK ry.
Aiheesta muualla

Keski-Suomen pelastuslaitos (verkkosivut)
Lehtivihreät

| Lehtivihreät> Tiedot |
| --- | --- |
Toiminnassa:  1992–2003
Kotipaikka:  Haapajärvi, Suomi
Laulukieli:  suomi
Jäsenet:  Jani Törmälä, laulu, kitara   Juha Laulumaa, kitara, laulu   Niko Törmälä, basso   Jukka Isotalus, rummut  
Levy-yhtiö:  Levy-yhtiö, 1994–  
Aiheesta muualla
Lehtivihreät @ Rockdata
Infobox OKNimi-testi OK: 
Lehtivihreät on entinen vuonna 1992 Haapajärvellä perustettu yhtye. Yhtye syntyi Haapajärven nuorisotalolla Who can explain? -yhtyeen treenien tupakkatauolla. Lahtelainen levy-yhtiö, Levy-Yhtiö (mm. Apulanta, Tehosekoitin, Punaiset messiaat), kiinnostui yhtyeestä saatuaan käsiinsä yhtyeen ensimmäisesen omakustanne-EP:n ja kiinnitti yhtyeen talliinsa. Lehtivihreät julkaisi kolme pitkäsoittoa ja useita singlejä, joista "Huono elämä" (1997) ylitti kultamyyntirajan 5000 kpl ja ylsi virallisen singlelistan kakkossijalle. Yhtye oli tunnettu tiuhasta ja tiukasta keikkailustaan ja esiintyi muun muassa Provinssirockissa, Ilosaarirockissa sekä Helsingin juhlaviikoilla.
Lehtivihreät toimi alkuperäisessä kokoonpanossaan vuosina 1992–1998, jonka jälkeen pääasiallinen lauluntekijä Juha Laulumaa lähti yhtyeestä. Tämän jälkeen yhtye jatkoi kolmimiehisenä ja muutti tyyliään enemmän iskelmälliseksi. Lehtivihreät hajosi vuonna 2003. Yhtye ilmoitti kesällä 2021 tekevänsä paluun Lappenrannassa järjestettävillä LPRHC-festivaaleilla.
Jäsenet

Niko Törmälä, basso
Jukka Isotalus, rummut
Jani Törmälä, laulu ja kitara
Juha Laulumaa, kitara ja laulu
Marko Koskela (alkup. rummut)
Diskografia > Studioalbumit

Hänen majesteettinsa salaisessa palveluksessa (Levy-yhtiö 0022, 6/1996)
Istanbulissa (Levy-yhtiö 0040, 6.6.1997)
Unta ja nälkää (Levy-yhtiö 0077 s/2000)
Diskografia > EP:t

Lehtivihreät (7" omakustanne-EP, LV-EP-01, 7/1994)
Naapurin tyttö
Auringonkukka
Perhonen
Kehrääjälintu
Ajan jäljet (CD-EP, Levy-yhtiö 0012, 1/1995)
Tunne Tietää
En Mä Enää Jaksa
Ajan Jäljet
Liity tanssiin rakkauden (CD-EP, Levy-yhtiö 0013, 6/95)
Liity tanssiin rakkauden
Kesäaika
Perhonen
Kuningas (CD-EP, Levy-yhtiö 0017, 2/1996)
Aika
Kohti suurta kuvitelmaa
Kuningas
Rainy Sunday
98 (CD-EP, Levy-yhtiö 0050, 1998)
Satu loppuu
Huominen ei ole tänään
7 leipää
Varjot
Sateessa
Kaiken jälkeen
Diskografia > Singlet

190477-095x ja Mä (promo-CD-single, Levy-yhtiö 0027, 11/1996)
190477-095x ja Mä
Huono elämä (CD-single, Levy-yhtiö 0033, 1997) (myynti ylitti kultasinglerajan 5000 kappaletta)
Huono elämä
190477-095x ja Mä (akustinen versio)
Mitään muuta ei oo (CD-single, Levy-yhtiö 0041, 1997)
Mitään muuta ei oo
Mikä maailma
Ruusu rakkauden
Mitään muuta ei oo (promo-CD-single, Levy-yhtiö 0041, 1997)
Mitään muuta ei oo
Pakko kai myöntää (CD-single, Levy-yhtiö 0056, 1999)
Pakko kai myöntää
Yksin
Ei meitä kukaan kaipaa (CD-single, Levy-Yhtiö 0076, 2000)
Ei meitä kukaan kaipaa
Pahat kielet
Aurinko laskee / Kaunis maailma (CD-single, Levy-yhtiö 0070, 2000)
Aurinko laskee
Kaunis maailma
Kulmilla (CD-single, LY 0078, 2001)
Kulmilla
Aamuyö (promo-CD-single, LY 00112, 2004)
Aamuyö
Diskografia > Muut julkaisut

Punk 'n Roll -kokoelma (CD/kasetti, K-Tel, 7/1995)
Kuuma iskelmäparaati -kokoelma (CD, Levy-yhtiö ja Kråklund, DIE-666, 11/1996)
Soundi CD 1997 -kokoelma (CD, Poko Rekords Oy, 1997)
Sivulliset - valikoima suomalaista vaihtoehtorockia vuosilta 1985-2000 -kokoelma (CD, Poko Records, 2005)
Diskografia > Videot

Perhonen (1994)
0.00 am (1996)
Mitään muuta ei oo (1997)
Satu loppuu (1998)
Keuruun kirkko

| Keuruun kirkko |
| --- | --- |
 Keuruun kirkko 2006
Sijainti:  Keuruu
Seurakunta:  Keuruun seurakunta
Rakentamisvuosi:  1889–1892
Suunnittelija:  Theodor Granstedt
Materiaali:  tiili
Istumapaikkoja:  1 100
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Keuruun kirkko on Keuruun seurakunnan pääkirkko. Se on etelätornillinen tiilikirkko. Se on seurakunnan neljäs kirkko ja sijaitsee Kippavuorella, aivan vanhan kirkon lähellä. Kirkon suunnitteli arkkitehti Theodor Granstedt ja rakensi Odert Laine 1889–1892. Aliurakoitsijana toimi muurarimestari Brynolf Collin ja rakennustoimikuntaa johti tehtailija G. A. Serlachius.
Keuruun seurakunta teki päätöksen kirkon rakentamisesta vuonna 1876. Suurin osa seurakuntalaisista halusi, että kirkko rakennettaisiin puusta, mutta tiilikirkolla tai harmaakivikirkolla oli kannattajansa. Lääninarkkitehti Theodor Granstedtin antoi luvan kivikirkon rakentamiselle tarkastettuaan suunnitellun rakennuspaikan Kippavuoren laella. Kymmenen vuoden pohdinnan jälkeen päädyttiin kuitenkin rakentamaan tiilikirkko harmaakivinurkin. Punatiilen käyttäminen vaikutti kirkon tyylisuunnan (uusgotiikan) valintaan.
Kirkko on avara, valoisa ja katedraalimainen. Kirkon alttaritaulut on maalannut Eero Järnefelt. Kaksiosainen alttaritaulu vuodelta 1892 esittää Kristusta ristillä ja enkelin ilmestymistä Getsemanessa. Kirkon urut ovat vuodelta 1902 ja ne on uudistettu 1992. Sivuilla sijaitsevat pienet kylkiäiset antavat kirkkosalille ristin muotoa. Kolmilaivaisen kirkkosalin pohjoispäässä on holvikattoinen kuorisyvennys, jossa on uusgoottilainen alttarilaite. Kirkossa on 1 100 istumapaikkaa.
Uusgoottilainen tiilikirkko on muodoltaan länsitornillinen pitkäkirkko. Runkohuoneeseen liittyy kapea poikkilaiva ja alttaripäädyssä on kuoriapsidi. Kirkkosalissa on lautarakenteinen taitekatto, ja kimppupilarit kannattavat sivulehtereitä. Kirkon korjauksen vuonna 1956 suunnitteli arkkitehti Elsi Borg ja urakoitsijana toimi rakennusmestari Eino Leppänen Leivonmäeltä. Kirkon urut tilattiin vuonna 1901 saksalaiselta E. F. Walckerin urkurakentamolta. Myös urkujen kaunis julkisivu on suunniteltu Saksassa.
Aiheesta muualla

Kuvia tai muita tiedostoja aiheesta Keuruun kirkko Wikimedia Commonsissa
Leroy & Stitch

| Leroy & Stitch |
| --- | --- |

Ohjaaja:  Tony Craig Roberts Gannaway
Käsikirjoittaja:  Roberts Gannaway Jess Winfield
Tuottaja:  Jess Winfield Igor Khait
Säveltäjä:  J. A. C. Redford
Valmistustiedot
Valmistusmaa:   Yhdysvallat
Tuotantoyhtiö:  Walt Disney Company
Levittäjä:  Walt Disney Studios Motion Pictures Netflix Disney+ Walt Disney Pictures Walt Disney Studios Home Entertainment
Ensi-ilta:  2006
Kesto:  72 min
Alkuperäiskieli:  englanti
Edeltäjä:  Lilo & Stitch 2
Aiheesta muualla
IMDb 
AllMovie
Infobox OKNimi-testi OK: 
Leroy & Stitch on Walt Disney Television Animationin tuottama animaatioelokuva vuodelta 2006. Se on vuosina 2003–2006 esitetyn Lilo & Stitch -televisiosarjan päätös. Sarja on spin-off vuoden 2002 samannimisestä elokuvasta.
Leroy & Stitch sai ensi-iltansa Disney Channelilla 23. kesäkuuta 2006 ja se esitettiin myös Toon Disneyllä 26. kesäkuuta. Elokuva julkaistiin DVD:nä Yhdysvalloissa jo 27. kesäkuuta 2006, muutama päivä televisioesityksen jälkeen.
Juoni

Lilo, Stitch, Jumba ja Pleakley ovat suorittaneet tehtävänsä muuttaa hyviksi kaikki ilkeät kokeet ja löytää niille sopivan kodin. Kaikki saavat oman palkintonsa: Lilo pääsee Maahan kokeiden kaitsijaksi, Stitch IPA:n (Iso Punainen Alus) kapteeniksi, Pleakley arvostetuksi Maantieteen professoriksi, ja Jumba saa takaisin laboratorionsa, Galaksin asetuotannon. Kaikki halusivat tietenkin käyttää palkintonsa, mutteivät silti halunneet tuottaa Lilolle pahaa mieltä. Lilo kuitenkin päästi ystävänsä avaruuteen, paikkoihin, joihin he kuuluvat. Samaan aikaan Gantu lentää "kaksipaikkaisella" vankila-asteroidille ja vapauttaa pomonsa tohtori Johannes von Hamsterin. Apulaisensa (josta ei juurikaan ollut apua), kokeen numero 625, hän jättää lentokyvyttömälle alukselleen.
Gantu onnistuu vapautustehtävässä, joten kaksikko suuntaa Jumban laboratoriolle ja pakottaa tämän tekemään uuden version Stitchistä, ilkeämmän ja vahvemman. Koe saa nimekseen Leroy, ja harmin taatakseen Hamsteri kloonaa Leroysta itselleen kokonaisen ilkiöarmeijan. Tämän jälkeen hän lähettää tielleen tulleet Jumban, Pleakleyn ja Stitchin mustaan aukkoon kuolemaan, ja panee Leroyn IPA:n uudeksi kapteeniksi. Hamsterin, Gantun ja kloonikokeiden suuntana on Galaksin liiton päämaja, planeetta Turo, Leroyn on Kauain saari Havaijilla, jossa sen täytyy kerätä kaikki kokeet yhteen aukealle paikalle ja tuhota.
Lilosta tuntuu siltä, ettei kaikki ole kohdallaan. Hän tahtoisi soittaa Stitchille, mutta kenelläkään ei ole "avaruuskännykkää" - paitsi Gantulla. Lilo lähtee tämän alukselle ja tapaa siellä hylkäämisestä tympääntyneen 625:n, joka ei valitettavasti ole yhteistyönhaluinen - ennen kuin Lilo keksii antaa hänelle nimen. 625 saa nimekseen Reuben ja lupaa korjata hajonneen avaruuspuhelimen. Soiton jälkeen kuitenkin paljastuu, että IPA:ta ohjaa väärä Stitch. Lilo ja Reuben päättävät korjata Gantun aluksen, lentää planeetta Turolle ja varoittaa Galaksien liittoa. Valitettavasti he kuitenkin myöhästyivät ja Hamsteri on jo ehtinyt ottaa paikan neuvoston puheenjohtajana. Lilo saa kuulla Hamsterin suunnitelmista tuhota kaikki kokeet, ja on heti valmis lähtemään pelastamaan ne. Hamsteri kuitenkin panee Lilon ja Reubenin vankityrmään ja antaa Gantulle potkut. Gantu ei tietenkään ole mielissään tästä ja päättää auttaa tytön ja kokeen pakoon. Matkalla Maahan he kohtaavat Jumban, Pleakleyn ja Stitchin, jotka ovat onnistuneet välttämään kuoleman mustassa aukossa. Yhdessä he lähtevät Maahan pelastamaan Stitchin serkut, josta syntyy geenimutaatioiden välinen taistelu. Rakkaus ja ystävyys ovat tietenkin lopussa voittajia, eikä kenenkään tarvitse enää sen jälkeen miettiä, minne todella kuuluu.